Mažiai
Mažiai  – kaimas Šilutės rajono savivaldybėje, 6,5 km į rytus nuo Šilutės, prie kelio  165  Šilalė–Šilutė ; šiaurės rytų pakraščiu teka Šyša. Ribojasi su Šilmeižių, Macikų, Armalėnų, Rumšų, Jonaičių kaimais. Mažiuose yra dantų techniko A. Dikšo įmonė (nuo 2002), evangelikų liuteronų senosios kapinės (1997 įtrauktos į Lietuvos Respublikos kultūrinio paveldo registrą), senovės gyvenvietė (2005 m. įtraukta į Lietuvos Respublikos kultūrinio paveldo registrą), kapinynas.